02014D0029(01) — DA — 22.08.2017 — 001.001

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

Ændret ved:









▼B

▼M1

DEN EUROPÆISKE CENTRALBANKS AFGØRELSE

af 2. juli 2014

om fremsendelsen til Den Europæiske Centralbank af tilsynsdata indberettet til de kompetente nationale myndigheder af enhederne under tilsyn i henhold til Kommissionens gennemførelsesforordning (EU) nr. 680/2014 og (EU) 2016/2070 (ECB/2014/29) (2014/477/EU)







Artikel 1

Anvendelsesområde

I medfør af SSM-rammeforordningens artikel 21 fastsætter denne afgørelse procedurerne i forbindelse med fremsendelse til ECB af data, som enhederne under tilsyn har indberettet til de kompetente nationale myndigheder på grundlag af gennemførelsesforordning (EU) nr. 680/2014 og Kommissionens gennemførelsesforordning (EU) 2016/2070 ( 1 ).

▼B

Artikel 2

Definitioner

I denne afgørelse finder de i SSM-rammeforordningen fastsatte definitioner anvendelse.

▼M1

Artikel 3

Indsendelsesfrister

1. De kompetente nationale myndigheder fremsender de data, der er omhandlet i artikel 1, og som enhederne under tilsyn har indberettet til dem, til ECB inden for følgende indsendelsesfrister:

1) senest kl. 12 middag CET (Central European Time) ( 2 ) på den tiende arbejdsdag efter de indsendelsesfrister, som er omhandlet i artikel 4 i gennemførelsesforordning (EU) nr. 680/2014 og gennemførelsesforordning (EU) 2016/2070, for så vidt angår:

a) signifikante enheder under tilsyn, som foretager indberetning på det højeste konsolideringsniveau i de deltagende medlemsstater

b) signifikante enheder under tilsyn, der ikke er en del af en koncern under tilsyn,

c) enheder under tilsyn, der er klassificeret som signifikante i overensstemmelse med de tre mest signifikante kreditinstitutters kriterier i deres medlemsstat, og som indberetter på konsolideret niveau eller individuelt niveau, såfremt de ikke har pligt til at indberette på konsolideret niveau

d) andre enheder under tilsyn, som indberetter på konsolideret niveau eller individuelt niveau, såfremt de ikke har pligt til at indberette på konsolideret niveau, som er anført på listen over institutter, der har pligt til at foretage indberetning til Den Europæiske Banktilsynsmyndighed (EBA) i overensstemmelse med artikel 2 i Den Europæiske Banktilsynsmyndigheds afgørelse EBA/DC/2015/130 ( 3 ) og artikel 2 i Den Europæiske Banktilsynsmyndigheds afgørelse EBA/DC/2016/156 ( 4 )

2) senest ved arbejdstids ophør den 25. arbejdsdag efter de indsendelsesfrister, som er omhandlet i artikel 4 i gennemførelsesforordning (EU) nr. 680/2014 og gennemførelsesforordning (EU) 2016/2070, for så vidt angår:

a) signifikante enheder under tilsyn, som indberetter på konsolideret og delkonsolideret niveau, såfremt disse data ikke er blevet fremsendt i overensstemmelse med stk. 1

b) signifikante enheder under tilsyn, som er en del af en koncern under tilsyn, som indberetter på individuelt niveau, såfremt disse data ikke er blevet fremsendt i overensstemmelse med stk. 1

c) mindre signifikante enheder, der indberetter på det højeste konsolideringsniveau i de deltagende medlemsstater, såfremt disse data ikke er blevet fremsendt i overensstemmelse med stk. 1

d) mindre signifikante enheder under tilsyn, som ikke er en del af en koncern under tilsyn, såfremt disse data ikke er blevet fremsendt i overensstemmelse med stk. 1

4) senest ved arbejdstids ophør den 35. arbejdsdag efter de indsendelsesfrister, som er omhandlet i artikel 4 i gennemførelsesforordning (EU) nr. 680/2014 og gennemførelsesforordning (EU) 2016/2070, for så vidt angår:

a) mindre signifikante enheder under tilsyn, som indberetter på konsolideret og delkonsolideret niveau, såfremt disse data ikke er blevet fremsendt i overensstemmelse med stk. 1 og 2

b) mindre signifikante enheder under tilsyn, som er en del af en koncern under tilsyn, som indberetter på individuelt niveau, såfremt disse data ikke er blevet fremsendt i overensstemmelse med stk. 1.

2. Som en undtagelse til stk. 1 skal de kompetente nationale myndigheder fremsende dataene omhandlet i artikel 5 i gennemførelsesforordning (EU) 2016/2070 til ECB under iagttagelse af følgende indsendelsesfrister:

1) senest kl. 12 middag (CET) den tiende arbejdsdag efter den 11. november hvert kalenderår, for så vidt angår:

a) signifikante enheder under tilsyn, som foretager indberetning på det højeste konsolideringsniveau i de deltagende medlemsstater

b) signifikante enheder under tilsyn, der ikke er en del af en koncern under tilsyn

c) enheder under tilsyn, der er klassificeret som signifikante i overensstemmelse med de tre mest signifikante kreditinstitutters kriterier i deres medlemsstat, og som indberetter på konsolideret niveau eller individuelt niveau, såfremt de ikke har pligt til at indberette på konsolideret niveau

d) andre enheder under tilsyn, som indberetter på konsolideret niveau eller individuelt niveau, såfremt de ikke har pligt til at indberette på konsolideret niveau, som er anført på listen over institutter, der har pligt til at foretage indberetning til Den Europæiske Banktilsynsmyndighed (EBA) i overensstemmelse med artikel 2 i afgørelse EBA/DC/2016/156

2) senest ved arbejdstids ophør den 25. arbejdsdag efter den 11. november hvert kalenderår, for så vidt angår:

a) signifikante enheder under tilsyn, som indberetter på konsolideret og delkonsolideret niveau, såfremt disse data ikke er blevet fremsendt i overensstemmelse med stk. 1

b) signifikante enheder under tilsyn, som er en del af en koncern under tilsyn, som indberetter på individuelt niveau, såfremt disse data ikke er blevet fremsendt i overensstemmelse med stk. 1

c) mindre signifikante enheder, der indberetter på det højeste konsolideringsniveau i de deltagende medlemsstater, såfremt disse data ikke er blevet fremsendt i overensstemmelse med stk. 1

d) mindre signifikante enheder under tilsyn, som ikke er en del af en koncern under tilsyn, såfremt disse data ikke er blevet fremsendt i overensstemmelse med stk. 1

3) senest ved arbejdstids ophør den 35. arbejdsdag efter den 11. november hvert kalenderår, for så vidt angår:

a) mindre signifikante enheder under tilsyn, som indberetter på konsolideret og delkonsolideret niveau, såfremt disse data ikke er blevet fremsendt i overensstemmelse med stk. 1 og 2

b) mindre signifikante enheder under tilsyn, som er en del af en koncern under tilsyn, der indberetter på individuelt niveau, såfremt disse data ikke er blevet fremsendt i overensstemmelse med stk. 1.

▼B

Artikel 4

Datakvalitetstjek

▼M1

1. De kompetente nationale myndigheder overvåger og vurderer kvaliteten og pålideligheden af de data, der gøres tilgængelige for ECB. De kompetente nationale myndigheder anvender de relevante valideringsregler, som udvikles, opretholdes og offentliggøres af EBA. De kompetente nationale myndigheder foretager også den yderligere kvalitetskontrol, som ECB har defineret i samarbejde med de kompetente nationale myndigheder.

▼B

2. Ud over overholdelsen af valideringsregler og kvalitetstjek, fremsendes data i overensstemmelse med følgende yderligere mindstestandarder for nøjagtighed:

a) de kompetente nationale myndigheder tilvejebringer oplysninger, hvor det er hensigtsmæssigt, om de udviklinger som ligger til grund for de fremsendte data, og

b) oplysningerne skal være fuldstændige: mangler skal angives, forklares over for de nationale centralbanker og om fornødent udbedres hurtigst muligt.

Artikel 5

Kvalitative oplysninger

1. I det tilfælde at datakvaliteten for en given tabel i klassificeringen ikke kan garanteres, fremsender de kompetente nationale myndigheder uden ugrundet ophold de dertilhørende begrundelser til ECB.

2. De kompetente nationale myndigheder meddeler derudover ECB begrundelserne for alle væsentlige fremsendte revideringer.

Artikel 6

Specificering af fremsendelsesformatet

▼M1

1. De kompetente nationale myndigheder fremsender dataene, som er specificeret i denne afgørelse, i overensstemmelse med den relevante datapunktmodel og den relevante taksonomi eXtensible Business Reporting Language, som udvikles, opretholdes og offentliggøres af EBA.

▼B

2. Enhederne under tilsyn identificeres i den tilsvarende fremsendelse ved brug af (pre-) Legal Entity Identifier.

Artikel 7

Første skæringsdatoer for indberetning

1. De første skæringsdatoer for indberetningen i artikel 3, stk. 1, er de datoer, der er specificeret i artikel 8.8.1 i afgørelse ECB/DC/090.

2. Den første skæringsdato for indberetningen i artikel 3, stk. 2, 3 og 4, er den 31. december 2014.

▼M1

Artikel 7a

Første indberetning efter ikrafttrædelsen af Den Europæiske Centralbanks afgørelse (EU) 2017/1493 (ECB/2017/23)

1. De kompetente nationale myndigheder fremsender de data, som er blevet indberettet til dem i medfør af gennemførelsesforordning (EU) 2016/2070 i overensstemmelse med Den Europæiske Centralbanks afgørelse (EU) 2017/1493 (ECB/2017/23) ( 5 ) første gang under iagttagelse af de indsendelsesfrister, der indtræffer, efter at den afgørelse får virkning.

2. De kompetente nationale myndigheder fremsender de data, som er blevet indberettet til dem i medfør af gennemførelsesforordning (EU) nr. 680/2014 af institutter, som er anført på listen over institutter, der har pligt til at foretage indberetning til EBA i henhold til artikel 2 i afgørelse EBA/DC/2016/156 i overensstemmelse med artikel 3, stk. 1, nr. 1), litra d), første gang under iagttagelse af de indsendelsesfrister, der indtræffer, efter at afgørelse (EU) 2017/1493 (ECB/2017/23) får virkning.

▼B

Artikel 8

Overgangsbestemmelse

1. For så vidt angår skæringsdatoen for indberetning i 2014, er indsendelsesfristerne for de kompetente nationale myndigheders indberetning i artikel 3, stk. 1, de frister, der er specificeret i artikel 8.8.2 i afgørelse EBA/DC/090.

2. Fra skæringsdatoen for indberetning den 31. december 2014 til skæringsdatoen for indberetning den 31. december 2015 er indsendelsesfristerne for de kompetente nationale myndigheders indberetning i artikel 3, stk. 3, ved arbejdstids ophør på den 30. arbejdsdag efter dagen, på hvilken enhederne under tilsyn har fremsendt data til den kompetente nationale myndighed.

3. Frem til den 4. november 2014 fremsender de kompetente nationale myndigheder data omhandlet i artikel 1 til ECB, for så vidt angår:

a) koncerner under tilsyn og enheder under tilsyn, der er underlagt den omfattende vurdering i overensstemmelse med afgørelse ECB/2014/3 ( 6 ),

b) øvrige koncerner under tilsyn og enheder under tilsyn, der er oprettet i en deltagende medlemsstat, hvis de indgår på listen over institutter, hvorom der indberettes til EBA i overensstemmelse med artikel 3 i afgørelse EBA/DC/090.

Artikel 9

Adressater

Denne afgørelse er rettet til de kompetente nationale myndigheder i de deltagende medlemsstater.